Source: https://www.slov-lex.sk/pravne-predpisy/SK/ZZ/2020/1/vyhlasene_znenie.html
Timestamp: 2020-05-29 13:43:04+00:00
Document Index: 16410589

Matched Legal Cases: ['§ 85', '§ 39', '§ 3', '§ 90', '§ 19', '§ 15']

1/2020 Z.z. - Vyhláška Ministerstva školstva, ved... - SLOV-LEX
1/2020 Z.z./
1/2020 Z. z.
z 23. decembra 2019
o kvalifikačných predpokladoch pedagogických zamestnancov a odborných zamestnancov
Ministerstvo školstva, vedy, výskumu a športu Slovenskej republiky podľa § 85 písm. a) zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon“) ustanovuje:
Kvalifikačné predpoklady na výkon pracovnej činnosti pedagogického zamestnanca v kategórii
učiteľ sú uvedené v prílohe č. 1,
majster odbornej výchovy sú uvedené v prílohe č. 2,
vychovávateľ sú uvedené v prílohe č. 3,
korepetítor sú uvedené v prílohe č. 4,
školský tréner sú uvedené v prílohe č. 5,
pedagogický asistent sú uvedené v prílohe č. 6,
zahraničný lektor sú uvedené v prílohe č. 7,
školský špeciálny pedagóg sú uvedené v prílohe č. 8,
učiteľ profesijného rozvoja sú uvedené v prílohe č. 9.
Kvalifikačné predpoklady na výkon pracovnej činnosti pedagogických zamestnancov v školách a školských zariadeniach pre deti a žiakov so špeciálnymi výchovno-vzdelávacími potrebami v kategórii
vychovávateľ sú uvedené v prílohe č. 3.
Kvalifikačné predpoklady na výkon pracovnej činnosti odborného zamestnanca v kategórii
psychológ a školský psychológ sú uvedené v prílohe č. 10,
špeciálny pedagóg a terénny špeciálny pedagóg sú uvedené v prílohe č. 11,
kariérový poradca sú uvedené v prílohe č. 12,
logopéd a školský logopéd sú uvedené v prílohe č. 13,
liečebný pedagóg sú uvedené v prílohe č. 14,
sociálny pedagóg sú uvedené v prílohe č. 15.
Kvalifikačné predpoklady pedagogického zamestnanca sa posudzujú pre príslušnú kategóriu alebo podkategóriu pedagogického zamestnanca podľa príloh č. 1 až 9. Získané vzdelanie sa porovnáva s požadovaným vzdelaním na základe dokladu o získanom vzdelaní, ktorým je pri posudzovaní
úplného stredného odborného vzdelania
vysvedčenie o maturitnej skúške,
vysvedčenie o maturitnej skúške a výučný list,
vysvedčenie o maturitnej skúške a vysvedčenie o záverečnej pomaturitnej skúške alebo
vysvedčenie o maturitnej skúške a osvedčenie o úplnej kvalifikácii1) vydané oprávnenou vzdelávacou inštitúciou,2)
vyššieho odborného vzdelania vysvedčenie o absolventskej skúške a absolventský diplom,
vysokoškolského vzdelania prvého stupňa
vysokoškolský diplom, vysvedčenie o štátnej skúške a dodatok k diplomu,
vysokoškolský diplom, vysvedčenie o štátnej skúške, dodatok k diplomu a doklad o absolvovaní programu kvalifikačného vzdelávania alebo
vysokoškolský diplom, vysvedčenie o štátnej skúške, dodatok k diplomu, osvedčenie o úplnej kvalifikácii vydané vysokou školou a doklad o absolvovaní programu kvalifikačného vzdelávania, ak ide o majstra odbornej výchovy,
vysokoškolského vzdelania druhého stupňa
vysokoškolský diplom, vysvedčenie o štátnej skúške, dodatok k diplomu, osvedčenie o úplnej kvalifikácii vydané vysokou školou a doklad o absolvovaní programu kvalifikačného vzdelávania, ak ide o vyučovanie odborných vyučovacích predmetov alebo o praktické vyučovanie.
Kvalifikačné predpoklady odborného zamestnanca sa posudzujú pre príslušnú kategóriu odborného zamestnanca podľa príloh č. 10 až 15. Získané vzdelanie sa porovnáva s požadovaným vzdelaním na základe dokladu o získanom vzdelaní, ktorým je
vysokoškolský diplom, vysvedčenie o štátnej skúške a dodatok k diplomu alebo
vysokoškolský diplom, vysvedčenie o štátnej skúške, dodatok k diplomu a doklad o absolvovaní programu kvalifikačného vzdelávania.
Ak nie je možné posúdiť kvalifikačné predpoklady podľa odsekov 1 a 2 len na základe dokladov uvedených v prílohách č. 1 až 16, k príslušnému dokladu o získanom vzdelaní sa prikladá aj informácia o obsahu záverečnej skúšky.
Kvalifikačné predpoklady na výkon pracovnej činnosti učiteľa cudzieho jazyka okrem jazykovej prípravy v cudzom jazyku v materskej škole sa posudzujú na základe porovnania získaného vysokoškolského vzdelania druhého stupňa a požadovaného vzdelania podľa prílohy č. 1 na základe dokladu o získanom vzdelaní, ktorým je
vysokoškolský diplom, vysvedčenie o štátnej skúške, dodatok k diplomu a doklad o absolvovaní programu kvalifikačného vzdelávania,
vysokoškolský diplom, vysvedčenie o štátnej skúške, dodatok k diplomu a vysvedčenie o štátnej jazykovej skúške alebo
vysokoškolský diplom, vysvedčenie o štátnej skúške, dodatok k diplomu a doklad o absolvovaní ďalšieho vzdelávania v oblasti cudzích jazykov, organizovaného vzdelávacou inštitúciou ďalšieho vzdelávania so sídlom mimo územia Slovenskej republiky, ktoré bolo uskutočnené na území Slovenskej republiky, a doklad o vykonaní záverečnej skúšky v tejto vzdelávacej inštitúcii ďalšieho vzdelávania z príslušného cudzieho jazyka najmenej na úrovni C1 podľa Spoločného európskeho referenčného rámca pre jazyky, ak ide o vyučovanie cudzieho jazyka na druhom stupni základnej školy alebo ak ide o vyučovanie cudzieho jazyka v prvom ročníku až štvrtom ročníku gymnázia s osemročným štúdiom.
Na posudzovanie kvalifikačných predpokladov na účely splnenia podmienky výkonu činnosti vedúceho pedagogického zamestnanca a vedúceho odborného zamestnanca podľa § 39 ods. 3 písm. a) zákona sa vzťahujú odseky 1 až 3 rovnako.
Ak ide o učiteľa, vychovávateľa alebo o majstra odbornej výchovy, kvalifikačné predpoklady vrátane kvalifikačných predpokladov uvedených v § 3 ods. 1 a 2 sa posudzujú aj s ohľadom na
druh školy a typ školy alebo na školské zariadenie a
poskytovanie výchovy a vzdelávania deťom a žiakom so špeciálnymi výchovno-vzdelávacími potrebami.
Ak ide o učiteľa odborných vyučovacích predmetov, kvalifikačné predpoklady sa posudzujú aj porovnaním obsahu vyučovaných predmetov podľa školského vzdelávacieho programu a obsahu získaného vzdelania.
Ak ide o majstra odbornej výchovy alebo o pedagogického zamestnanca pracoviska praktického vyučovania, kvalifikačné predpoklady sa posudzujú aj porovnaním odboru vzdelávania, v ktorom majster odbornej výchovy alebo pedagogický zamestnanec pracoviska praktického vyučovania poskytuje výchovu a vzdelávanie, a obsahu získaného vzdelania.
Ak ide o pedagogického zamestnanca v zariadení sociálnoprávnej ochrany detí a sociálnej kurately alebo v zariadení sociálnych služieb (ďalej len „zariadenie sociálnej pomoci“), kvalifikačné predpoklady sa posudzujú aj s ohľadom na poskytovanie výchovy v špecializovanej samostatnej skupine pre
deti s poruchami správania alebo
deti, ktoré vyžadujú zvýšenú starostlivosť z dôvodu, že boli v zariadení sociálnej pomoci týrané, sexuálne zneužívané alebo že v tomto zariadení boli na nich páchané trestné činy ohrozujúce ich priaznivý psychický vývin, fyzický vývin alebo sociálny vývin.
Ak ide o odborného zamestnanca zariadenia sociálnej pomoci, rozsah požadovaného vzdelania, ktorý tvoria kvalifikačné predpoklady, sa posudzuje aj s ohľadom na vykonávanie odborných činností, ktoré tvoria druh sociálnej služby v zariadení sociálnej pomoci a s ohľadom na vekovú skupinu detí v tomto zariadení.
Dĺžka výkonu pracovnej činnosti sa posudzuje na základe dokladov, ktorými sú
doklad o každom pracovnom pomere, v ktorom bola vykonávaná pracovná činnosť pedagogického zamestnanca alebo pracovná činnosť odborného zamestnanca,
pracovný posudok vydaný každým predchádzajúcim zamestnávateľom, u ktorého bola vykonávaná pracovná činnosť pedagogického zamestnanca alebo pracovná činnosť odborného zamestnanca, alebo
potvrdenie o dĺžke výkonu pracovnej činnosti vydané každým predchádzajúcim zamestnávateľom, u ktorého bola vykonávaná pracovná činnosť pedagogického zamestnanca alebo pracovná činnosť odborného zamestnanca.
Vykonanie prvej atestácie učiteľa profesijného rozvoja sa posudzuje na základe dokladu, ktorým je
osvedčenie o vykonaní prvej atestácie alebo
iný doklad preukazujúci splnenie podmienky podľa § 90 ods. 1 písm. a) a ods. 2 písm. a) zákona.
Pri posudzovaní splnenia kvalifikačných predpokladov na základe dokladu uvedeného v prílohe č. 16 alebo obsahu študijného programu sa porovnáva obsah absolvovaného vzdelávania s obsahom
profesijného štandardu pre príslušnú kategóriu a podkategóriu pedagogického zamestnanca,
štátneho vzdelávacieho programu a školského vzdelávacieho programu a
vyučovacieho predmetu alebo skupiny vyučovaných predmetov.
Ak sa posudzujú kvalifikačné predpoklady na základe dokladu o uznaní odbornej kvalifikácie získanej v inom štáte, pri posúdení sa postupuje podľa výroku rozhodnutia orgánu, ktorý doklad o uznaní odbornej kvalifikácie vydal.
Príloha č. 1 k vyhláške č. 1/2020 Z. z.
Prevziať prílohu - Príloha č. 1 - Učiteľ
Príloha č. 2 k vyhláške č. 1/2020 Z. z.
Prevziať prílohu - Príloha č. 2 - MOV
Príloha č. 3 k vyhláške č. 1/2020 Z. z.
Prevziať prílohu - Príloha č. 3 - Vychovávateľ
Príloha č. 4 k vyhláške č. 1/2020 Z. z.
Prevziať prílohu - Príloha č. 4 - Korepetítor
Príloha č. 5 k vyhláške č. 1/2020 Z. z.
Prevziať prílohu - Príloha č. 5 – Školský tréner
Príloha č. 6 k vyhláške č. 1/2020 Z. z.
Prevziať prílohu - Príloha č. 6 – Pedagogický asistent
Príloha č. 7 k vyhláške č. 1/2020 Z. z.
Prevziať prílohu - Príloha č. 7 – Zahrančiný lektor
Príloha č. 8 k vyhláške č. 1/2020 Z. z.
Prevziať prílohu - Príloha č. 8 – Školský špeciálny pedagóg
Príloha č. 9 k vyhláške č. 1/2020 Z. z.
Prevziať prílohu - Príloha č. 9 – Učiteľ profesijného rozvoja
Príloha č. 10 k vyhláške č. 1/2020 Z. z.
Prevziať prílohu - Príloha č. 10 – Psychológ, školský psychológ
Príloha č. 11 k vyhláške č. 1/2020 Z. z.
Prevziať prílohu - Príloha č. 11 – Špeciálny pedagóg
Príloha č. 12 k vyhláške č. 1/2020 Z. z.
Prevziať prílohu - Príloha č. 12 – Kariérový poradca
Príloha č. 13 k vyhláške č. 1/2020 Z. z.
Prevziať prílohu - Príloha č. 13 – Logopéd, školský logopéd
Príloha č. 14 k vyhláške č. 1/2020 Z. z.
Prevziať prílohu - Príloha č. 14 – Liečebný pedagóg
Príloha č. 15 k vyhláške č. 1/2020 Z. z.
Prevziať prílohu - Príloha č. 15 – Sociálny pedagóg
Príloha č. 16 k vyhláške č. 1/2020 Z. z.
Prevziať prílohu - Príloha č. 16 - Doklady
§ 19 ods. 1 zákona č. 568/2009 Z. z. o celoživotnom vzdelávaní a o zmene a doplnení niektorých zákonov.
§ 15 ods. 1 až 3 zákona č. 568/2009 Z. z. v znení neskorších predpisov.
Číslo: 1/2020 Z. z.
Názov: Vyhláška Ministerstva školstva, vedy, výskumu a športu Slovenskej republiky o kvalifikačných predpokladoch pedagogických zamestnancov a odborných zamestnancov
Dátum schválenia: 23.12.2019
Dátum vyhlásenia: 10.01.2020
2. 15.01.2020 -